སའི་གོ་ལའི་ཡུལ་གྲུ་གཞན་དག་ཏུ་དྭངས་གསལ་གྱི་གསོན་ཤུགས་ཉམས་ཤིང་ཉིན་རེར་ཁོར་ཡུག་གི་གནད་དོན་ཚབས་ཆེར་འགྲོ་བཞིན་པའི་དེང་གི་དུས་སུ།གངས་ཀྱི་ནི་ར་བ།ཆུ་བོའི་ནི་མགོ་ཁུངས།རི་མཐོ་ས་གཙང་གི་མདོ་དབུས་མཐོ་སྒང་འདིར་ང་ཚོས་གཏོར་བརླག་དང་སྦགས་བཙོག་མ་ཐེབས་པའམ་ཐེབས་པ་ཆེས་ཆུང་བའི་དྭངས་གཙང་གི་གཞིས་ཁྱིམ་མཆོག་གྱུར་ཞིག་ཏུ་ངོས་འཛིན་པར་བྱེད།འདི་ནི་བོད་མི་རིགས་ཀྱིས་སྐྱེ་ཁམས་ཁོར་ཡུག་ལ་བཟུང་བའི་འདུ་ཤེས་དང་རྣམ་འགྱུར་ལས་ཐད་ཀར་བསྐྱེད་པའི་འབྲས་བུ་ཤ་སྟག་ཡིན་ཞིང་།ཟུར་གཞན་པ་ཞིག་ནས་བལྟས་ན།འདི་ནི་བོད་མིའི་གནའ་དེང་གི་ཆོས་ལུགས་དད་མོས་དང་ཡུལ་སྲོལ་གོམས་གཤིས་ཀྱི་སྟོབས་ལས་བྱུང་བའི་འབྲས་བུའང་ཡིན་ངེས།གསུམ།མིའི་རིགས་ཀྱི་འཚོ་གནས་ལ་དང་དོད།